เธอจ่ายหรือฉันจ่าย 
นั่งตอบคำถามในแฟนเพจไปเรื่อยๆ จนมาเจอคำถามหนึ่ง, พี่อ้อยคิดยังไงกับความรักของเต๋อกับน้องพีคคะ? ยังไม่จบเรื่องนี้อีกหรือเนี่ย ไม่ได้คิดอะไรค่ะ รักเป็นเรื่องคนสองคน ทั้งสองคนเท่านั้นที่รู้ว่า ทำไมถึงเดินหน้าต่อไปไม่ได้  ไม่ใช่คนนอก แค่เห็นน้องต้องนั่งแถลงข่าว ก็เห็นใจ เป็นคนดัง ร้องไห้ดัง คนอกหักผิดหวัง ใครก็อยากอยู่ในมุมของตัวเองนิ่งๆ เงียบๆ แต่พอน้องเป็นดารา หลายคนบอกว่าอาชีพนี้คือคนของประชาชน เรื่องส่วนตน เลยกลายเป็นเรื่องของประชาชนไปด้วย วิพากษ์วิจารณ์กันอย่างไม่เกรงใจ รู้มาแค่ 1 แสดงความเห็นไปถึง 100 เอาภาพนั้นภาพนี้มาแปะ กระแนะกระแหนสารพัด รักแท้แพ้เงินบ้างล่ะ  , , ดีที่น้องเต๋อ ออกมาโพสต์บ้างว่าคนในภาพต่างๆ นั้นคือใคร รู้จักกันมากแค่ไหน และสาเหตุจริงๆ คืออะไร กระแสถึงได้เงียบไปบ้าง เขาเคยเป็นแฟนกัน ยังไม่เดือดร้อนกับภาพต่างๆ เท่าคนนอกที่รู้อะไรมาแค่ติ่งเลย มโนเรื่องตัวเองไม่เท่าไหร่ ตอนนี้มโนไกลไปถึงชีวิตดารา สนุกปากสะใจ ไม่แคร์ว่าใครจะรู้สึกยังไง มีให้เห็นมากมายในโซเชียลเน็ทเวิร์ก ได้แต่ให้กำลังใจกันไปทุกคู่นะคะ จะเป็นดาราหรือคนธรรมดา ไม่มีใครอยากร้องไห้เสียใจเพราะความรัก เมื่อเจอคนที่เรารัก จะเป็นใครก็อยากเดินหน้าไปด้วยกันใช้เวลาด้วยกันอย่างเต็มที่ที่สุดทั้งนั้น…, เงินซื้อความรักไม่ได้ แต่มีมากมายที่รักเดินหน้าต่อไปไม่ได้เพราะวิธีใช้เงิน มีน้องคนหนึ่งฝากคำถามไว้ใน clubfriday fanpage   ,หนูคบกับแฟนมา 7 ปีแล้วค่ะ ยิ่งคบกันนานเท่าไหร่ หนูยิ่งอยากอยู่คนเดียวมากเท่านั้น ไม่ใช่ว่าหนูไม่รักนะคะ แต่หนูอึดอัดอย่างบอกไม่ถูก 4 ปีแรกรักกันดีมากค่ะ พ่อแม่หนูรับรู้ทุกอย่าง พอเริ่มเข้าปีที่ 5-ปีปัจจุบัน หนูเริ่มเห็นความตระหนี่ถี่เหนียว เขาค่อนข้างงกมาก จนหนูอึดอัด ทำตัวไม่ถูก คิดเสมอว่า คนอื่นจะเป็นแบบแฟนหนูไหม             ,เวลาเขาชวนหนูไปดูหนัง ถ้าเป็นคนอื่น ก็น่าจะออกให้หนู แต่นี่เขาให้ต่างคนต่างออก ไม่ใช่ต้องการให้เขาออกให้นะพี่ แต่ตามหลักมันสมควรเป็นแบบนี้หรือเปล่า                          ,ซื้อบ้านด้วยกัน แม่ของเขาออกเงินสดให้เพราะไม่อยากให้ลูกชายมีหนี้ แต่แม่เขาไม่รู้ว่า แต่ละเดือนลูกชายเขาก็มาเก็บค่าบ้านกับหนู ทั้งๆ ที่เรายังไม่ได้เข้าไปอยู่ ตัวหนูเองก็มีค่าใช้จ่ายส่วนตัว ต่างจากเขาที่เอาแต่จะได้ พักหลังๆ เขาคิดแต่เรื่องของตัวเอง เดินข้ามถนนใหญ่ก็เดินไปคนเดียวไม่เคยคิดที่จะถามหนู ไม่คิดจูง ไม่เคยคิดจะช่วยถือของ แต่ช่วงคบกันใหม่ๆ เขาดีมาก เหมือนตอนนี้ยิ่งรักยิ่งห่าง                         ,เวลากินอะไร เป็นกลุ่มๆ ตอนหารกัน เขาก็ออกแต่ส่วนของเขา ทั้งๆ ที่หนูนั่งอยู่ด้วย พี่สาวหนูยังถามเลยว่า ทำไมเขาเป็นคนแบบนั้น งกจัง หนูเคยชวนเขาไปต่างจังหวัด แต่สุดท้าย มันก็เหมือนเดิม ตัวใครตัวมันออกเอง เวลาที่เขาไม่อยากจ่าย เขาก็จะทำเป็นควักกระเป๋าช้าๆ จนบางทีหนูจ่ายให้ตลอด                            ,ปีนี้ เขาบอกว่าจะมาขอหนูแต่งงาน แต่ก็ยังไม่มีวี่แวว เขาเป็นคนบ้าฟุตบอล จักรยานและเกมมากๆ เรื่องของหนูจะอยู่ท้ายๆ น้อยใจนะ ทั้งๆ ที่รักกัน แต่เขาไม่เคยแสดงออกมา มีแต่บอกรักทางตัวอักษร รักเขานะพี่ แต่เริ่มรับเรื่องแบบนี้ไม่ได้ ความใส่ใจก็น้อยลง หนูขอห่างจากเขาซะพัก เขาเลยลบเฟซฯหนูไปเลย พี่อ้อยว่าหนูควรทำตัวอย่างไรต่อจากนี้,                          , รัก 7 ปีจะมีอาถรรพณ์ไหม อยู่ที่ต่างฝ่ายต่างยอมรับได้ในข้อดีข้อเสียของกันและกันไหม ทำไมต้อง 7 ปี คงเป็นระยะแห่งความเบื่อกำลังดี ความชินกำลังเหมาะ จากเคยหันแต่มุมสวยที่สุดเข้าหากัน ตอนนี้ฉันจะเป็นตัวฉัน เธอก็จะเป็นตัวเธอ เรื่องงก เดี๋ยวค่อยว่ากัน แต่สิ่งที่ห่วงกว่านั้นคือเรารักกันน้อยลงหรือหรือเปล่า ความใส่ใจค่อยๆ หายไป เดินไปไหน  มีแต่ฉันไม่ใช่มีกันและกัน แต่ก่อนเดินแทบจะประคอง ตอนนี้ต่อให้จะตกท่อ ยังหันหน้ามารำคาญใส่เลย มันเลยส่งผลมาถึงความมีน้ำใจ และมารยาทสังคมโดยทั่วไปของคนรักกัน,                             , ไปดูหนังต่างคนต่างออกได้ค่ะ ไม่ได้มีสูตรไหนบัญญัติไว้ว่าผู้ชายต้องออกเสมอไป  แค่บางทีมันดูโรแมนติกน้อยไป ในภาพของแฟนที่ ต่างคนต่างหยิบเงินตัวเองมาวางรวมกันเพื่อจ่ายค่าตั๋วหนัง ถ้าอยากยุติธรรมกันจริงๆ สลับกันเลี้ยงก็ได้ ยังไงก็โรแมนติกกว่า รอบนี้เธอเลี้ยงนะ รอบหน้าฉันเอง สูตรนี้ได้มาจากสามีค่ะ พอดีเป็นผู้หญิงที่พึ่งลำแข้งตัวเองมาแต่ไหนแต่ไร ตอนเป็นแฟนกันใหม่ๆ อะไรก็หารกัน เพราะไม่อยากให้เขารู้สึกว่า เราตั้งหน้าตั้งตาแต่จะรอแฟนเลี้ยง จนเขาพูดว่า ให้เขาได้เลี้ยงบ้างเถอะ ให้เขาได้ภูมิใจในการได้ดูแลแฟนบ้าง ตอนนั้นหน้าชาและรู้สึกผิด จนมันติดอยู่ในหัวใจเลยว่า คนรักกัน เราผลัดกันเป็นผู้ให้และผู้รับ เพราะความชื่นใจในการเป็นผู้ให้ ก็ไม่ได้ชื่นใจน้อยกว่าการเป็นผู้รับเลย ,                                  , คู่แต่งงานหลายคู่ นอกจากการเรียนรู้ใจ ต้องคุยกันให้จบว่า ระบบการใช้เงินของเรา จะเป็นยังไง เธอใช้เงินของเธอ ฉันใช้เงินของฉัน แล้วเรามีกองกลางร่วมกัน หรือแม้แต่สามีอยากเลี้ยงดูภรรยา ค่าเลี้ยงดูที่ว่าเป็นแบบไหน เธอออกค่าใช้จ่ายอะไร หรือส่วนไหน เป็นหน้าที่ในความรับผิดชอบของเรา คุยกันให้ครบ จะได้ไม่ต้องจบที่ความผิดใจ บ้านเราช่วยกันซื้อ แม่เขาออกตังค์ส่วนของเขา เราก็ยังต้องออกตังค์ส่วนของเรา เพราะเขาบอกแล้วว่าช่วยกันซื้อ ถ้าน้องอยากให้เขาซื้อให้ ก็ขอกันตรงๆ จะได้รู้ว่าจุดประสงค์ตรงกันหรือเปล่า ที่พี่อยากถอนหายใจเบาๆ คือข้อสุดท้ายนี่แหละ ไปทานข้าวเป็นกลุ่มต้องหารกัน  , , ส่วนใหญ่ แฟนกันก็คิดรวมกันก่อน จะไปเก็บตังค์กันข้างหลังก็ไม่ว่านะ แต่การแสดงออกแบบนี้ บางทีก็ไม่ค่อยน่ารัก รักกันดูแลกันเป็นเรื่องปกติ การมีน้ำใจต่อกันเป็นเรื่องของวิจารณญาณ จะร้องขอก็ไม่ใช่ แค่บางทีการทำแบบนี้ก็ประจานตัวเองเกินไป จ่ายแต่ในส่วนของตัวเอง คนมองเข้ามาจะรู้สึกยังไง ต่อให้ไม่ได้แคร์ปากใคร หรือชาวบ้านที่ไหน แต่มองยังไง นี่ก็ยังเป็นมารยาทสังคม พี่สาวเรานั่งด้วย เผลอๆ เขายังต้องควรออกให้ทั้งแฟนเราและพี่สาวเราเลย หลังไมค์เราเกรงใจ ค่อยเอามาเคลียร์ให้ ยังไงเขาก็ยังดูดีในสายตาคนอื่น,                                ,  เมื่อขอเขาห่างซะพัก แล้วเขาก็จัดให้ตามที่ขอ ก็รอเวลาเป็นคำตอบ ว่าช่วงที่ห่างกัน เขาทุรนทุรายอยากจะมีเราอยู่ไหม และถ้าเรารู้สึกอย่างเดียวกันว่าเรารักกันมากพอที่จะเดินหน้าต่อไปด้วยกัน คงต้องมาเปิดใจคุยกัน เขารู้สึกยังไง เรารู้สึกยังไง คุยกันและฟังกัน เรื่องเงินเป็นเรื่องอ่อนไหว แต่ถ้าจะใช้ชีวิตด้วยกันต่อไป หรือเรียนรู้ใจกันมาได้ตั้ง 7 ปี เรื่องแบบนี้ต้องพูดกันตรงๆ,                                  , ไม่มีสูตรไหนที่บอกว่าผู้ชายต้องจ่ายทุกอย่าง หรือถ้าจะเป็นแบบนั้นควรเป็นความตั้งใจของเขาไม่ใช่เราเรียกร้อง จะน่ารักกว่าด้วยซ้ำ  ถ้าเราอยากร่วมรับผิดชอบค่าใช้จ่ายใดๆ บ้าง ไม่ใช่วางกระเป๋า แล้วเรียกร้องว่าเขาต้องดำเนินการส่งเสียเลี้ยงดูทุกวินาทีแห่งชีวิตต่อจากนี้ที่เป็นแฟนกัน     ,                                   , อาถรรพณ์เลข 7 ไม่มีค่ะ ถ้าเรายังรักกันกัน และทำความเข้าใจซึ่งกันและกัน สื่อสารกันทุกความรู้สึก อย่าเก็บกดทุกอย่างไว้ลึกๆ เพราะสิ่งที่เรารู้สึกไม่ได้หายไป จะคู่ไหน ถ้าไม่รักกันมากพอ รักแล้วตั้งหน้าตั้งตาร้องขอ แบบไม่ทำความเข้าใจอีกฝ่าย ไม่ต้องรอถึง 7 ปี บางทีแค่เดือนแรก ยังไม่รอดจากอาถรรพณ์เลย  ,ดีเจพี่อ้อย    , 
พี่อ้อยคิดยังไงกับความรักของเต๋อกับน้องพีคคะ?  ยังไม่จบเรื่องนี้อีกหรือเนี่ย ไม่ได้คิดอะไรค่ะ รักเป็นเรื่องคนสองคน  ทั้งสองคนเท่านั้นที่รู้ว่า ทำไมถึงเดินหน้าต่อไปไม่ได้  ไม่ใช่คนนอก แค่เห็นน้องต้องนั่งแถลงข่าว ก็เห็นใจ 
คนดังนั่งเขียน,ดีเจพี่อ้อย,clubfriday,เต๋อ,พีค,รักแท้แพ้เงิน,เงินซื้อความรักไม่ได้,เธอจ่ายหรือฉันจ่าย     ,อาถรรพณ์รัก 7 ปี